Ad aguest mau li cau ahíger era coaccion exercida soent sus es consciéncies, es vocacions forçades, eth feudalisme apuant-se en un claustre; er eretatge embarrant en claustre er excès de familha; es rigors atròci que viem de parlar, es in pace, es boques mudes, es cervèths tapiadi e tantes maleroses intelligéncies embarrades ena hòssa des vòts etèrns, sometudes ara cuelhuda der abit, acogaments des amnes viues.